**INTELEKTUALINIŲ PASLAUGŲ TEIKIMO**

**VIEŠOJO PIRKIMO–PARDAVIMO SUTARTIS NR.\_\_\_\_\_\_**

2026 m. d.

Panevėžys

Panevėžio miestosavivaldybės administracija, juridinio asmens kodas 288724610, kurios registruota buveinė yra Laisvės a. 20, 35200 Panevėžys, atstovaujama administracijos direktoriaus Giedriaus Šileikos , veikiančio (-ios) pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2024 m. vasario 29 d. sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos 2023 m. kovo 22 d. sprendimu Nr. 1-81 pripažinimo netekusiu galios“, (toliau – **Pirkėjas**),

ir Audronės Šolienės, vykdančios individualią veiklą, individualios veiklos vykdymo pažyma Nr. 777102, (toliau – **Paslaugų teikėjas**), toliau kartu vadinami Šalimis, o kiekvienas atskirai – Šalimi, sudarė šią Intelektinių paslaugų teikimo viešojo pirkimo–pardavimo sutartį (toliau – Sutartis) bei susitarė dėl vėliau išvardintų sąlygų.

**I SKYRIUS**

**SUTARTIES OBJEKTAS**

1.1. Šia Sutartimi Pirkėjas perka, o Paslaugų teikėjas įsipareigoja suteikti nematerialaus pobūdžio (intelektines) **nekilnojamojo kultūros paveldo apsaugos specialisto (eksperto) paslaugas** (toliau – Paslaugos), dalyvaujant Panevėžio miesto savivaldybės nekilnojamojo kultūros paveldo vertinimo tarybos (toliau – Taryba) veikloje.

1.2. Paslaugų apimtys – Paslaugų teikėjas atlieka funkcijas, numatytas Panevėžio miesto savivaldybės nekilnojamojo kultūros paveldo vertinimo tarybos nuostatų (toliau – Nuostatai), patvirtintų Panevėžio miesto savivaldybės tarybos 2025 m. gegužės 29 d. sprendimu Nr. 1-158 „Dėl Savivaldybės tarybos 2019 m. gruodžio 19 d. sprendimo Nr. 1-478 „Dėl Panevėžio miesto savivaldybės nekilnojamojo kultūros paveldo vertinimo tarybos sudėties ir jos nuostatų patvirtinimo ir Savivaldybės tarybos 2016 m. gruodžio 29 d. sprendimo Nr. 1-432 pripažinimo netekusiu galios‘ pakeitimo“ II skyriaus „Tarybų funkcijos ir teisės“ 5-6 punktuose dėl Panevėžio miesto savivaldybės teritorijoje esančių vietinio reikšmingumo kultūros paveldo objektų ir vietovių.

1.3. Paslaugų teikimui keliami reikalavimai ir detalesnis Paslaugų teikimo aprašymas pateikiamas Sutarties priede Nr. 1 „Nekilnojamojo kultūros paveldo apsaugos specialisto (eksperto) paslaugų techninė specifikacija“ (toliau – Techninė specifikacija).

1.4. Vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3 papunkčiu, perkamos Paslaugos yra nematerialaus pobūdžio, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

**II SKYRIUS**

**SUTARTIES KAINA IR APMOKĖJIMO SĄLYGOS**

2.1.Sutartyje nustatoma fiksuoto įkainio kainodara. Sutarties (Paslaugų) kaina yra 1000Eur.Paslaugų teikėjas nėra pridėtinės vertės mokesčio (toliau – PVM) mokėtojas, todėl PVM netaikomas**.**

2.2. Paslaugų teikimo įkainis (už Paslaugas 1 (viename) Vertinimo tarybos posėdyje) – 200Eur.

2.3. Paslaugos perkamos pagal faktinį poreikį už Sutarties 2.2 punkte nurodytą Paslaugų teikimo įkainį neviršijant Pradinės Sutarties vertės. Preliminarus Paslaugų kiekis (posėdžių) Sutarties galiojimo laikotarpiu yra **nuo 1 (vieno) iki 5 (penkių) posėdžių**.

2.4. Į Paslaugų įkainį yra įskaičiuotos visos Paslaugų teikėjo rinkliavos, mokesčiai ir visos kitos, Paslaugų teikėjui priklausančios pagal Lietuvos Respublikos įstatymus ir kitus teisės aktus bei šią Sutartį, tiesioginės ir netiesioginės išlaidos bei mokesčiai, galintys turėti įtakos Paslaugų įkainiui ir atsirandančios vykdant Sutartį.

2.5. Už faktiškai suteiktas ir Techninės specifikacijos reikalavimus atitinkančias Paslaugas Paslaugų teikėjui sumokama **per 30 kalendorinių dienų** nuo sąskaitos faktūros gavimo dienos. Sąskaita faktūra prilyginama Paslaugų perdavimo–priėmimo aktui.

2.6. Sutarties kaina / Paslaugų įkainis Sutarties galiojimo laikotarpiu dėl pasikeitusių mokesčių, taip pat dėl kainų lygio pokyčio perskaičiuojami nebus.

**III SKYRIUS**

**ŠALIŲ ĮSIPAREIGOJIMAI IR ATSAKOMYBĖS**

**3.1. Paslaugų teikėjas įsipareigoja:**

3.1.1. savarankiškai, be trečiųjų asmenų pagalbos, laiku ir kokybiškai suteikti Paslaugas pagal Sutarties sąlygas bei teisės aktų reikalavimus;

3.1.2. suteikdamas Paslaugas veikti sąžiningai ir protingai, pagal profesinės veiklos taisykles bei etiką;

3.1.3. laikytis įstatymų nustatytų reikalavimų dėl viešųjų ir privačių interesų deklaravimo;

3.1.4. Paslaugų tiekėjas įsipareigoja Sutarties pasirašymo metu užpildyti ir pasirašyti Nešališkumo deklaraciją, kuri tampa sudėtine šios Sutarties dalimi – Sutarties priedas Nr. 2.

**3.2. Paslaugų teikėjo atsakomybės**

3.2.1. Paslaugų teikėjas atsako už tinkamą Sutarties įvykdymą, Paslaugų teikimą. Jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Pirkėjui įsipareigoja, kad Sutartį vykdys tik tokią teisę turintys asmenys. Jeigu pagal teisės aktus Paslaugas teikti / suteikti būtini papildomi leidimai, licencijos, atestatai ar kiti dokumentai, Paslaugų teikėjas įsipareigoja užtikrinti, kad Sutartį vykdys tik tokią teisę turintys asmenys.

3.2.2. Paslaugų teikėjas yra įspėtas dėl baudžiamosios atsakomybės, numatytos Lietuvos Respublikos baudžiamojo kodekso 235 straipsnyje už melagingų išvadų pateikimą.

3.2.3. Paslaugos teikėjas yra įspėtas dėl administracinės atsakomybės, numatytos Lietuvos Respublikos administracinių nusižengimų kodekso 224 straipsnio 2 dalyje, dėl trukdymo administracinio nusižengimo teisenos bylose.

3.2.4. Jei Paslaugų teikėjas dėl savo kaltės nesuteikia Paslaugų nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 % dydžio delspinigius nuo nesuteiktų Paslaugų kainos už kiekvieną termino praleidimo dieną.

**3.3. Pirkėjas įsipareigoja:**

3.3.1. sudaryti Paslaugų teikėjui Paslaugoms suteikti būtinas sąlygas, pateikti Paslaugų apimtis bei Paslaugų teikimui reikalingus dokumentus ir informaciją, kuriuos pagal įstatymus ir kitus teisės aktus Pirkėjas privalo pateikti Paslaugų teikėjui. Jeigu Paslaugų teikėjui reikalingi kiti, Sutartyje nenurodyti dokumentai ir informacija, jis įsipareigoja apie tai nedelsiant raštu įspėti, nurodydamas konkrečiai kokių dokumentų jam reikia ir kokia forma jie turėtų būti pateikti. Pirkėjas yra atsakingas už tai, kad jo personalas bendradarbiautų su Paslaugų teikėju;

3.3.2. priimti Paslaugų teikėjo tinkamai suteiktas ir Techninės specifikacijos reikalavimus atitinkančias Paslaugas bei sumokėti už jas šioje Sutartyje nustatyta tvarka;

3.3.3. nedelsiant, bet ne vėliau kaip per 3 darbo dienas nuo tam tikrų aplinkybių atsiradimo momento, informuoti Paslaugų teikėją apie aplinkybes, galinčias trukdyti tinkamai įvykdyti sutartinius įsipareigojimus;

3.3.4. Sutartį vykdyti tinkamai ir sąžiningai, bendradarbiauti su Paslaugų teikėju;

3.3.5. atlyginti Paslaugų teikėjui nuostolius, atsiradusius dėl Pirkėjo sutartinių įsipareigojimų neįvykdymo;

3.3.6. vykdyti kitas pareigas, numatytas šioje Sutartyje ir galiojančiuose Lietuvos Respublikos teisės aktuose.

**3.4. Pirkėjo atsakomybė** – Pirkėjas, nesant apmokėjimo sulaikymo pagrindų, uždelsęs laiku atsiskaityti už suteiktas Paslaugas, Paslaugų teikėjo reikalavimu moka 0,05 % delspinigius nuo laiku neapmokėtos sumos už kiekvieną vėlavimo dieną.

**IV SKYRIUS**

**SUTARTIES GALIOJIMAS IR NUTRAUKIMAS**

4.1. Ši Sutartis įsigaliojanuo tada, kaiją pasirašo abiejų Šalių atstovai ir Paslaugų teikėjas pasirašo Nešališkumo deklaraciją ir galioja iki Šalių sutartinių įsipareigojimų įvykdymo arba iki Sutarties nutraukimo Sutartyje ar teisės aktuose numatytais atvejais.

4.2. Bendras Paslaugų teikimoterminas, per kurį Pirkėjas galės įsigyti Paslaugas pagal poreikį iš Paslaugų teikėjo – 11 **(vienuolika) mėnesių** nuo Sutarties įsigaliojimo.

4.3. Paslaugų teikimo terminas pratęsiamas nebus.

4.4. Bet kuri iš Šalių turi teisę vienašališkai nutraukti Sutartį tik dėl svarbių priežasčių, prieš 30 (trisdešimt) kalendorinių dienų raštu įspėjusi apie tai kitą Šalį.

4.5. Pirkėjas gali nutraukti Sutartį, jei Paslaugų teikėjas atitinka bent vieną iš Nuostatų 13.1–13.5 papunkčiuose nurodytų atvejų.

4.6. Jeigu viena iš Šalių, susidarius nenumatytoms ypatingoms aplinkybėms negali įvykdyti kurio nors Sutarties punkto, nedelsdama kreipiasi raštu į kitą Šalį dėl Sutarties papildymo, pakeitimo ar nutraukimo.

4.7. Sutarties sąlygų keitimas jos galiojimo laikotarpiu galimas neatliekant naujos pirkimo procedūros vadovaujantis Viešųjų pirkimų įstatymo 89 straipsnio nuostatomis bei aplinkybėmis, kurios Sutartyje nustatytos aiškiai, tiksliai ir nedviprasmiškai. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties pobūdis.

4.8. Sutartį nutraukus Pirkėjo iniciatyva, Pirkėjas Paslaugų teikėjui apmoka su Paslaugų suteikimu susijusias, dokumentais patvirtintas išlaidas, padarytas iki Sutarties nutraukimo dienos, neviršijant Sutarties **2.1. punkte** nurodyto dydžio kainos.

4.9. Pasikeitus Sutarties Šalių rekvizitams, Šalys vieną kitą apie tai raštu informuoja per 3 (tris) darbo dienas nuo rekvizitų pasikeitimo.

**V SKYRIUS**

**SUSIRAŠINĖJIMAS**

5.1. Sutarties Šalys susirašinėja lietuvių kalba. Visi pranešimai, informacijos teikimas, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais Šalių (arba jų atstovų) adresais:

|  |  |  |
| --- | --- | --- |
|  | **Užsakovas**  *(atstovas/atsakingas asmuo)* | **Paslaugų teikėjas**  *(atstovas/atsakingas asmuo)* |
| Vardas ir pavardė |  | Audronė Šolienė |
| Pareigos | Vyriausioji specialistė | Architektė, NKPA spec., ekspertė |
| Adresas | Laisvės a. 20 , Panevėžys |  |
| Telefonas | 045501226 |  |
| El. paštas |  |  |

**VI SKYRIUS**

**BAIGIAMOSIOS NUOSTATOS**

6.1. Sutartyje nurodyti ar pagal jos sąlygas gauti asmens duomenys yra naudojami abipusiam sutarties įvykdymui. Duomenys saugomi ir tvarkomi, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 „Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas)“ (toliau – Reglamento (ES) 2016/679), Lietuvos Respublikos asmens duomenų teisinės apsaugos įstatymu, kitais teisės aktais.

6.2. Paslaugų teikėjas turi teisę prašyti, kad Pirkėjas leistų susipažinti su tvarkomais savo asmens duomenimis ir juos ištaisytų arba ištrintų, arba apribotų asmens duomenų tvarkymą, ir teisę nesutikti, kad asmens duomenys būtų tvarkomi, taip pat teisę į asmens duomenų perkeliamumą. Šios teisės įgyvendinamos Reglamento (ES) 2016/679 nustatytais terminais ir tvarka, išskyrus Reglamente (ES) 2016/679 nustatytas išimtis.

6.3. Ginčai dėl Sutarties ir jos vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka teisme.

6.4. Sutartis sudaryta dviem egzemplioriais, turinčiais vienodą juridinę galią, po vieną kiekvienai Šaliai.

**VII SKYRIUS**

**SUTARTIES PRIEDAI**

7.1. Sutartį sudaro šie priedai:

7.1.1. Sutarties priedas Nr. 1 – Nekilnojamojo kultūros paveldo apsaugos specialisto (eksperto) paslaugų techninė specifikacija;

7.1.2. Sutarties priedas Nr. 2 – Paslaugų teikėjo Nešališkumo deklaracija.

7.2. Sutarties priedai yra neatskiriama Sutarties dalis.

**VIII SKYRIUS**

**ŠALIŲ REKVIZITAI**

|  |  |  |  |
| --- | --- | --- | --- |
| **Užsakovas**  Panevėžio miesto savivaldybės administracija  Juridinio asmens kodas 288724610  Ne PVM mokėtojas  Laisvės a. 20, 35200 Panevėžys  A. s. LT56 7300 0100 0238 6606  Bankas Swedbank, AB, b. k. 73000  Tel. 0 45 501360  El. paštas [administracija@panevezys.lt](mailto:administracija@panevezys.lt)  \_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. | **Paslaugų teikėjas**  Audronė Šolienė  Asmens kodas  Ne PVM mokėtojas  Adresas:  A/s. LT337044000843616461  Bankas banko kodas  Tel.  El. paštas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **PIRKĖJAS**  Klaipėdos rajono savivaldybės administracija  Klaipėdos g. 2, LT-96130 Gargždai  Įstaigos kodas 188773688  A. s. LT77 4010040200105340  Luminor Bank AS Lietuvos skyrius  Banko kodas 40100  Tel. (8 46) 21 11 16  El. p. [savivaldybe@klaipedos-r.lt](mailto:savivaldybe@klaipedos-r.lt) | **PASLAUGŲ TEIKĖJAS**  Asta Kinderienė  Alyvų g. 34, Purmalių k., Klaipėdos r.  Individualios veiklos vykdymo pažyma Nr. 1219312  A. s. LT 507300010072491136  AB Swedbank bankas  Banko kodas 73000  Tel. +370 672 16150  El. p. [kindasta76@gmail.com](mailto:kindasta76@gmail.com) |