Sutarties priedas Nr. 1

# NEKILNOJAMOJO KULTŪROS PAVELDO APSAUGOS SPECIALISTO (EKSPERTO) PASLAUGŲ TECHNINĖ SPECIFIKACIJA

Perkamos architektūrinio ir urbanistinio nekilnojamojo kultūros paveldo apsaugos specialisto (eksperto) paslaugos, reikalingos Panevėžio miesto savivaldybės (toliau – Savivaldybė) sudaromoje Nekilnojamojo kultūros paveldo vertinimo taryboje (toliau – Taryba), atliekant funkcijas, numatytas Panevėžio miesto savivaldybės nekilnojamojo kultūros paveldo vertinimo tarybos nuostatų, patvirtintų Panevėžio miesto savivaldybės tarybos 2025 m. gegužės 29 d. sprendimu Nr. 1-158 „Dėl Savivaldybės tarybos 2019 m. gruodžio 19 d. sprendimu Nr. 1-478 ‚Dėl Panevėžio miesto savivaldybės nekilnojamojo kultūros paveldo vertinimo tarybos sudėties ir jos nuostatų patvirtinimo ir Savivaldybės tarybos 2016 m. gruodžio 29 d. sprendimo Nr. 1-432 pripažinimo netekusiu galios“ pakeitimo“ (toliau – Nuostatai) II skyriaus „Tarybos funkcijos ir teisės“ punktuose:

5. Taryba atlieka šias funkcijas dėl vietinio reikšmingumo lygmens kultūros paveldo objektų ir vietovių:

* 1. sprendžia dėl apsaugos reikalingumo nekilnojamosioms kultūros vertybėms, vertingųjų savybių patikslinimo arba nustačius, kad kultūros paveldo objektas ar vietovė yra sunykę, sunaikinti ar kitaip prarastos jų vertingosios savybės, dėl apsaugos ne reikalingumo;
  2. nustato nekilnojamosioms kultūros vertybėms reikšmingumo lygmenį;
  3. pagal tyrimų duomenis, nustatytus Tyrimų apimties apraše, nustato nekilnojamojo kultūros paveldo objektų ar vietovių vertingąsias savybes;
  4. pagal tyrimų duomenis apibrėžia kultūros paveldo objektų teritorijų ir apsaugos zonų ar kultūros paveldo vietovių teritorijų ribas;
  5. tikslina kultūros paveldo objektų ar vietovių apskaitos duomenis;
  6. priima sprendimus dėl tikslingumo rengti Tarybos akto projektą;
  7. konsultuoja Tarybų aktų projektų rengėjus dėl nekilnojamųjų kultūros vertybių vertingųjų savybių nustatymo ar patikslinimo, jų teritorijų ir apsaugos zonų apibrėžimo;
  8. atlieka kitas įstatymų ir kitų teisės aktų nustatytas funkcijas.

6. Taryba, nustačiusi, kad pateiktų nagrinėti nekilnojamųjų kultūros vertybių reikšmingumo lygmuo, nurodytas Tarybos akto projekte, yra ne vietinis, o nacionalinis ar regioninis, perduoda šių nekilnojamųjų kultūros vertybių Tarybos akto projektus nagrinėti Kultūros paveldo departamento prie Kultūros ministerijos (toliau – Departamento) sudarytoms Taryboms.“.

Specialistas (ekspertas) taip pat vadovaujasi Lietuvos Respublikos nekilnojamojo kultūros paveldo apsaugos įstatymo 10 straipsnio 6 punktu, kai kultūros paveldo objektas yra sunykęs, sunaikintas ar kitaip prarastos jo vertingosios savybės ir yra nustatytos šių praradimų priežastys ir (ar) kaltininkai arba kultūros paveldo objektas ar vietovė neatitinka nustatytų nekilnojamojo kultūros paveldo objektų ar vietovių reikšmingumo kriterijų ir vertingųjų savybių ir apie tai ne mažiau kaip prieš 3 (tris) mėnesius paskelbiama spaudoje, priimamas kultūros paveldo objekto ar vietovės skelbimo saugomu aktą naikinantis ar keičiantis sprendimas. Priėmus kultūros paveldo objekto apsaugą naikinantį sprendimą, toks objektas ar vietovė iš Kultūros vertybių registro neišbraukiami.

Specialistas (ekspertas) turi būti kultūros ministro nustatyta tvarka atestuotas architektūrinio, urbanistinio nekilnojamojo kultūros paveldo apsaugos specialistas, turintis paveldosaugos (specialiosios) ekspertizės kvalifikacinį atestatą ar esantis atitinkamos srities mokslininkas, turintis atitinkamos srities daktaro laipsnį bei privalo būti nepriekaištingos reputacijos pagal Lietuvos Respublikos valstybės tarnybos įstatyme nustatytus reikalavimus.

Teritorijų planavimo ir architektūros skyriaus vedėjas Saulius Glinskis

Teritorijų planavimo ir architektūros skyriaus vyr. specialistė Loreta Paškevičienė